جمهور باشقانی یاردیمجیسی فواد اوکتای "آرزوموز آوروپا بیرلیگی‌نین سوریه-لیلر اوچون قانونی کؤچ یول‌لارینی آچماسی، کؤنول‌لو اینسان قبول مکخانیزمینی کونکرت قایدا‌لارلا آکتیولشدیرمه‌سی و یئنی‌دن یئرلشمه کوتا‌لارینی آرتیرماسی‌دیر" دئدی.
پایتاخت آنکارادا تشکیل ائدیلن آوروپا بیرلیگی‌نین تورکیه-ده‌کی سیغینماچی‌لار اوچون مالیه یاردیمی پروقرامی چرچیوه‌سینده ایل بانک و یئرلی رهبرلیک‌لرله مالیه راضیلاشماسی ایمضا مراسیمینده ایشتیراک ائدن فواد اوکتای دئییب: "آرزوموز آوروپا بیرلیگی‌نین عدالت‌لی یوک و مسئولیت پایلاشماسی چرچیوه‌سینده سوریه-لیلر اوچون قانونی کؤچ یول‌لارینی آچماسی، کؤنول‌لو اینسان قبول مکخانیزمینی کونکرت قایدا‌لارلا آکتیولشدیرمه‌سی و یئنی‌دن یئرلشمه کوتا‌لارینی آرتیرماسی‌دیر. یعنی بیر طرف‌دن تورکیه-‌یه هر جور قاچقین، مهاجر گیرسین، دیگر طرف‌دن اصلا چیخماسین سیاستی‌نین داوام ائتدیریلمه‌سی اینسان‌لیق‌دان دئییل.
من اولوسلار آراسی توپلومو یاخین‌لاشان تهلوکه ایله باغلی خبردارلیق ائتمک ایستییرم. اگر دوغرو بیر فرمول چیخارا بیلمزسک، افغانیستان‌دان یئنی بیر کؤچ تهلوکه‌سی بوتون آوروپا بیرلیگی باشدا اولماقلا، بوتون اؤلکه‌لری تهدید ائده‌جک".
